SGP ร่วง 14% วิตกกำไร Q1/61 ลดฮวบ หลังราคาก๊าซ LPG พุ่งกระทบต้นทุน
SGP ร่วง 14% วิตกกำไร Q1/61 ลดฮวบ หลังราคาก๊าซ LPG พุ่งกระทบต้นทุน ล่าสุด ณ เวลา 10.06 น. ราคาอยู่ที่ 23.30 บาท ลดลง 3.95บาท หรือ 14.50% สูงสุดที่ระดับ 24 บาท ต่ำสุดที่ระดับ 22.60 บาท ด้วยมูลค่าซื้อขายที่ 209.78ล้านบาท
9 พ.ค. 2561

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ณ เวลา 10.06 น. ราคาอยู่ที่ 23.30 บาท ลดลง 3.95บาท หรือ 14.50% สูงสุดที่ระดับ 24 บาท ต่ำสุดที่ระดับ 22.60 บาท ด้วยมูลค่าซื้อขายที่ 209.78ล้านบาท ขณะที่ดัชนีตลาดหุ้นไทยโดยรวมปรับตัวขึ้น 0.11%

โดยราคาหุ้นปรับตัวลงแรงหลังจากประกาศผลการดำเนินงานในไตรมาส 1/61 มีกำไรสุทธิลดลงมาที่ 100.77 ล้านบาท จากปีก่อนมีกำไรสุทธิ 1.14 พันล้านบาท หรือคิดเป็นการปรับตัวลดลง 91%
ทั้งนี้ผลการดำเนินงานไตรมาส 1/61 บริษัทมีกำไรสุทธิลดลงเกือบเท่าตัว เนื่องจากในระหว่างไตรมาส 1 ปี 2561 ราคาก๊าซ LPG ในตลาดโลก (CP Saudi Aramco) โดยรวมสูงขึ้น เมื่อเทียบกับช่วงเดียวกันของปีก่อน ซึ่งส่งผลกระทบอย่างมีนัยสําคัญต่อต้นทุนสินค้าที่มีไว้เพื่อขายสําหรับธุรกิจการจําหน่ายก๊าซ LPG ในต่างประเทศ จึงเป็นผลทําให้ต้นทุนในไตรมาส 1 ปี 2561 สูงกว่าในงวดเดียวกันของปีก่อน